sagorsarker/bangla-wikipedia huggingface dataset:
তাঁতীবন্দ জমিদার বাড়ি

তাঁতীবন্দ জমিদার বাড়ি বাংলাদেশ এর পাবনা জেলার সুজানগর উপজেলার তাঁতীবন্দ নামক গ্রামে অবস্থিত এক ঐতিহাসিক জমিদার বাড়ি। উক্ত জমিদার বাড়ি থেকে এই জমিদার বংশের তৈরি করা মঠ বিজয় বাবুর মঠ জনসাধারণের কাছে বেশ পরিচিত।
আনুমানিক ১৭০০ শতকের মাঝামাঝি সময়ে জমিদার উপেন্দ্র নারায়ণ চৌধুরীর হাতে এই জমিদার বংশ ও জমিদার বাড়ির গোড়াপত্তন হয়। এরপর একে একে এই জমিদার বংশধররা উক্ত জমিদারী তাদের নিজ স্বীয় গুণাবলীর মাধ্যমে পরিচালনা করতে থাকেন। কিন্তু এই জমিদার বাড়ির ইতিহাসে জমিদার বিজয় গোবিন্দ চৌধুরীর নামটি একটু আলাদাভাবে জায়গা করে নেয় তার অসাধারণ গুণাবলীর কারণে। কারণ তার জমিদারী আমলেই উক্ত জমিদারী আরো বিশাল আকারে বৃদ্ধি পেতে শুরু করে। তাই অনেকের কাছে উক্ত জমিদার বাড়ি তার নামেই বেশ পরিচিত। তিনি তার জমিদারী কঠোর নিয়ম এবং উদারতার মাধ্যমে পরিচালনা করে প্রজাদের কাছে সু-পরিচিত হয়ে উঠেন। সামর্থবান প্রজার কাছ থেকে নিয়মমাফিক খাজনা আদায় করতেন। যাতে কোনোরকম ছাড় দিতেন না। আবার যারা অসামর্থ্যবান প্রজা। তাদের কাছ থেকে তিনি জোর করে কোনো খাজনা আদায় করতেন না। উল্টো তাদের খাজনাগুলো মাফ করে দিতেন। তার জমিদারী আমলে মুসলিম সম্প্রদায়ের উপর নিপীড়নমূলক কর্মকাণ্ডের জন্য তিনিও অন্যান্য হিন্দু জমিদারদের থেকে একটুও ব্যতিক্রম ছিলেন না। ঐসময় তার জমিদারী এলাকায় মুসলমানরা কোরবানির জন্য গরু জবাই দিতে পারতেন না। এছাড়াও মুসলমানদের অন্যান্য ধর্মীয় অনুষ্ঠানের উপরও ছিল নিষেধাজ্ঞা। বিজয় গোবিন্দ তার শৌখিন জীবনে চলাফেরা করার জন্য হাতিবহর ব্যবহার করতেন। ঐ হাতিবহরের খরচের জন্য তিনি প্রতিমাসে প্রজাদের কাছ থেকে আলাদাভাবে খাজনা আদায় করতেন। কথিত আছে জমিদারী আমলে বর্তমান পাবনা জেলার সুজানগর উপজেলায় এই জমিদার বংশধরদের মত আরেকটি জমিদার বংশ ছিল। যা ছিল মুসলিম জমিদার আজিম চৌধুরীর জমিদার বংশ। মুসলিম জমিদার আজিম চৌধুরীর সাথে এই হিন্দু জমিদার বিজয় গোবিন্দ চৌধুরীর বেশ ভালো সম্পর্ক ছিল।
উপেন্দ্র নারায়ণ উক্ত জমিদার বংশ ও জমিদার বাড়ির প্রতিষ্ঠাতা হলেও মূলত জমিদার বিজয় গোবিন্দ চৌধুরীর সময়ই জমিদার বাড়িতে বিশাল বিশাল সুন্দর কারুকার্যখচিত একাধিক অট্টালিকা তৈরি করা হয়। এছাড়াও কয়েকটি দিঘী ও দুইটি সুইচ্চ মঠ তৈরি করা হয়। এই দুইটি সুইচ্চ মঠ বর্তমান প্রজন্মের কাছে বেশ আকর্ষিত বস্তু হিসেবে রয়েছে।
জমিদার বাড়ির প্রতিটি স্থাপনাই এখন অযত্ন ও অবেহলায় পড়ে রয়েছে। বিশেষ করে জমিদার বংশধরদের তৈরি করা দুইটি দৃষ্টিনন্দন মঠ এখন পর্যটনমুখী মানুষের কাছে বেশ জনপ্রিয়। যেগুলো দেখার জন্য প্রতিনিয়ত মানুষরা এখানে ভিড় জমান।
দাউদকান্দি দক্ষিণ ইউনিয়ন

দাউদকান্দি দক্ষিণ বাংলাদেশের কুমিল্লা জেলার অন্তর্গত দাউদকান্দি উপজেলার একটি সাবেক ইউনিয়ন।
দাউদকান্দি দক্ষিণ ইউনিয়ন ছিল দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের সম্পূর্ণ অংশ নিয়ে দাউদকান্দি পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।
দাউদকান্দি উত্তর ইউনিয়ন

দাউদকান্দি উত্তর বাংলাদেশের কুমিল্লা জেলার অন্তর্গত দাউদকান্দি উপজেলার একটি ইউনিয়ন।
দাউদকান্দি উপজেলার উত্তর-পশ্চিমাংশে দাউদকান্দি উত্তর ইউনিয়নের অবস্থান। এ ইউনিয়নের দক্ষিণ-পূর্বে দাউদকান্দি পৌরসভা, পূর্বে ও উত্তরে তিতাস উপজেলার মজিদপুর ইউনিয়ন, উত্তর-পশ্চিমে মেঘনা উপজেলার গোবিন্দপুর ইউনিয়ন ও লুটেরচর ইউনিয়ন এবং পশ্চিমে মেঘনা নদী ও মুন্সীগঞ্জ জেলার গজারিয়া উপজেলার বাউশিয়া ইউনিয়ন অবস্থিত।
দাউদকান্দি উত্তর ইউনিয়ন দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
জনাব কামরুজ্জামান শাহীন 
চেয়ারম্যান দাউদকান্দি উত্তর ইউনিয়ন
কে এম সোবহান

কে এম সোবহান (জন্ম: ২৫ জুলাই ১৯২৪ - মৃত্যু: ৩১ ডিসেম্বর ২০০৭) ছিলেন একজন বাংলাদেশী বিচারপতি, কূটনীতিক ও সক্রিয় কর্মী। তিনি বাংলাদেশ সুপ্রিম কোর্টের প্রাক্তন বিচারপতি ছিলেন। তিনি জার্মানি ও চেকোস্লোভাকিয়ায় বাংলাদেশের রাষ্ট্রদূতের দায়িত্বও পালন করেছিলেন।
কে এম সোবহান ১৯৭১ এর বিচারক হিসাবে নিযুক্ত হন। তার দুই ছেলে কাজী আদনান সোবহান এবং কাজী রেহমান সোবহান এবং এক মেয়ে রোমানা নাহিদ সোবহান। ৩১ ডিসেম্বর ২০০৭ সালে প্রাতঃভ্রমনের সময় রমনা পার্কে অসুস্থ হয়ে পড়েন এবং বারডেম জেনারেল হাসপাতালে হার্ট অ্যাটাকে মারা যান। তাকে মিরপুর শহীদ বুদ্ধিজীবী কবরস্থানে দাফন করা হয়।
বাংলাদেশ পুলিশের মহাপরিদর্শক

বাংলাদেশ পুলিশের মহাপরিদর্শক (আইজিপি) হলো বাংলাদেশ পুলিশের জ্যেষ্ঠতম এবং সর্বোচ্চ পদবি। তিনি বাংলাদেশ পুলিশের প্রধান ও সারা দেশে সব পুলিশ কার্যক্রমের প্রধান হিসেবে দায়িত্ব পালন করেন। তিনি বাংলাদেশ সরকার কর্তৃক নিযুক্ত হন। তিনি সরাসরি স্বরাষ্ট্র মন্ত্রণালয়ে প্রতিবেদন করেন।
বাংলাদেশ পুলিশের প্রধান হলেন একজন ইন্সপেক্টর জেনারেল, যা বাংলাদেশ পুলিশের একমাত্র তিন তারকা পদ। এটি ১৯৪৭ সাল থেকে, যখন বাংলাদেশ পূর্ব পাকিস্তান নামে পরিচিত ছিল, সেই সময় থেকে ইন্সপেক্টর জেনারেলদের একটি তালিকা।
সুন্দলপুর ইউনিয়ন, দাউদকান্দি

সুন্দলপুর বাংলাদেশের কুমিল্লা জেলার অন্তর্গত দাউদকান্দি উপজেলার একটি ইউনিয়ন।
সুন্দলপুর ইউনিয়ন পূর্বে সুন্দলপুর পশ্চিম ইউনিয়ন নামে পরিচিত ছিল।
দাউদকান্দি উপজেলার উত্তর-পশ্চিমাংশে সুন্দলপুর ইউনিয়নের অবস্থান। এ ইউনিয়নের উত্তরে দাউদকান্দি পৌরসভা, পশ্চিমে দাউদকান্দি পৌরসভা ও গোয়ালমারী ইউনিয়ন, দক্ষিণে বিটেশ্বর ইউনিয়ন ও বারপাড়া ইউনিয়ন এবং পূর্বে বারপাড়া ইউনিয়ন ও গৌরীপুর ইউনিয়ন অবস্থিত।
সুন্দলপুর ইউনিয়ন দাউদকান্দি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
ঢাকা-চট্টগ্রাম মহাসড়ক এর দুই পাশেই সুন্দলপুর মডেল ইউনিয়ন এর অবস্থান। মহাসড়কের পাশেই ইউনিয়ন পরিষদ অবস্থিত। এই মহাসড়ক থেকেই পুরো ইউনিয়ন জুড়ে প্রচুর পাকা রাস্তা রয়েছে, যেই গুলো গ্রাম হয়ে অন্যান্য ইউনিয়ন এর সাথে মিলেছে। তাছাড়া নদী পথে (গোমতী নদী) ইউনিয়ন এর প্রত্যেক গ্রামে যাওয়া যায় (খাল বা বিল হয়ে)।
অত্র ইউনিয়নের প্রধান ও বড় বাজার সুন্দলপুর বাজার। শহিদনগর বাজার ও চরগোয়ালী বাজার অন্যতম। এছাড়াও প্রত্যেকটি গ্রামে ছোটখাটো বাজার বসে।
 জনাব আশ্রাফ ভূইয়া চেয়ারম্যান
গভীর শিখন

গভীর জ্ঞানার্জন বা গভীর শিখন (গভীর কাঠামোগত শিক্ষণ বা ক্রমাধিকারতান্ত্রিক শিক্ষণ বা ডিপ লার্নিং নামেও পরিচিত) হল কৃত্রিম স্নায়ুতন্ত্রের উপর ভিত্তি করে যন্ত্রীয় শিখন পদ্ধতিগুলির একটি বৃহত্তর পরিবারের অংশ। শিক্ষা তত্ত্বাবধানকৃত, আধাতত্ত্বাবধানকৃত বা অতত্ত্বাবধানকৃত হতে পারে। সহজ কথায় মেশিন লার্নিং-এর যে শাখা ইনপুটের বাহ্যিক বৈশিষ্টের বাইরেও ভিন্ন ভিন্ন দৃষ্টিভংগী থেকে নতুন বৈশিষ্ট্য আবিষ্কার ও তাদের মধ্যে যৌক্তিক সম্পর্ক নিরূপণপূর্বক ইনপুটের সাংখ্যিক রূপ নির্ণয়ে কাজ করে তাকে ডিপ লার্নিং বলে। 
গভীর নিউরাল নেটওয়ার্ক, গভীর বিশ্বাস নেটওয়ার্ক, পুনরাবৃত্তিমূলক নিউরাল নেটওয়ার্ক এবং কনভলুশনাল নিউরাল নেটওয়ার্ক- এর মতো গভীর শিক্ষণ আর্কিটেকচার কম্পিউটার ভিশন , বাচন শনাক্তকরণ , প্রাকৃতিক ভাষা প্রক্রিয়াজাতকরণ, অডিও শনাক্তকরণ, সামাজিক নেটওয়ার্ক ফিল্টারিং, মেশিন অনুবাদ, জৈব তথ্যবিজ্ঞান, ড্রাগ ডিজাইন , মেডিকেল ইমেজ বিশ্লেষণ, উপাদান পরিদর্শন এবং বোর্ড গেম প্রোগ্রাম -সহ বিভিন্ন ক্ষেত্রে প্রয়োগ করা হয়েছে, যেখানে তারা তুলনামূলক এবং কিছু ক্ষেত্রে মানব বিশেষজ্ঞদের থেকে উচ্চতর ফলাফল দিয়েছে । 
কৃত্রিম নিউরাল নেটওয়ার্ক (এএনএন) জৈবিক ব্যবস্থায় তথ্য প্রক্রিয়াকরণ এবং বিস্তৃত যোগাযোগ নোড দ্বারা অনুপ্রাণিত। কৃত্রিম নিউরাল নেটওয়ার্ক ও জৈবিক মস্তিষ্কের বিভিন্ন পার্থক্য আছে। বিশেষত, নিউরাল নেটওয়ার্ক স্থিত এবং প্রতীকী;অন্যদিকে অধিকাংশ জীবের জৈবিক মস্তিষ্ক গতিশীল (নমনীয়) এবং এনালগ।
আজারবাইজানে বিজ্ঞান ও প্রযুক্তি

আজারবাইজানে বিজ্ঞান ও প্রযুক্তি বলতে আজারবাইজানে বিজ্ঞান ও প্রযুক্তির সার্বিক অবস্থাকে নির্দেশ করে। বিজ্ঞান ও প্রযুক্তি আজারবাইজানের রাষ্ট্র নীতির প্রধান ক্ষেত্র যা সাধারণত সকল দিককে প্রভাবিত করে। আজারবাইজান ন্যাশনাল একাডেমী অফ সায়েন্সেস (এএনএএস) বিজ্ঞান ও প্রযুক্তি ক্ষেত্রে রাষ্ট্রীয় নীতি বাস্তবায়নের জন্য কেন্দ্রীয় সংস্থা হিসাবে বিবেচিত হয়।
পরিসংখ্যানে প্রাপ্ত তথ্য হতে দেখা যায় যে, ২০১৬ সালে আজারবাইজান বিজ্ঞানের উন্নয়নের ক্ষেত্রে তার মোট জিডিপির ০.২% ব্যয় করেছিল। ২০০০ সাল থেকে এই ধারা স্থিতিশীল রয়েছে। ২০০০ এবং ২০০৯ সালে জিডিপির ০.৩% অংশ আজারবাইজানে বৈজ্ঞানিক গবেষণায় ব্যয় হয়। গবেষণায় ব্যয়ের ক্ষেত্রে ২০০৯ সাল থেকে ২০১৬ সালে তা হ্রাস পেয়ে ০.২% হয়েছে।
আজারবাইজান হতে, ফাজি সেট ধারণার প্রবক্তা লতফি জাদেহ সহ অসংখ্য বিজ্ঞানী স্থানীয় ও আন্তর্জাতিক বিজ্ঞান পরিমন্ডলের প্রচুর অবদান রেখেছেন। আজারবাইজানের অন্যান্য প্রখ্যাত বিজ্ঞানীদের মধ্যে রয়েছেন নাজিম মুরাদভ, আজাদ মির্জাজানজাদে, ইউসিফ মাম্মাাদালিয়েভ, ল্যেভ লান্দাউ, গারিব মুরশুদোভ, খলিল কালানতার, আলিকরাম আলিয়েভ, মাসুদ আফানদিয়েভ প্রমুখ।
বিজ্ঞানের বিভিন্ন ক্ষেত্রগুলিতে ২০টিরও অধিক বৈজ্ঞানিক সাময়িকী প্রকাশিত হয় যার মধ্যে “Problems of Information Technologies”, “Problems of the Information Society”র ন্যায় বৈজ্ঞানিক-ব্যবহারিক জার্নাল এবং আজারবাইজান ন্যাশনাল একাডেমী অফ সায়েন্সেসের কার্যক্রম সংক্রান্ত জার্নাল রয়েছে।
সন্দীপ কিষাণ

সন্দ্বীপ কিষাণ (; ; জন্ম: ৫ মে, ১৯৮৭) হচ্ছেন একজন ভারতীয় চলচ্চিত্র অভিনেতা, যিনি সাধারণত তেলুগু ও তামিল চলচ্চিত্রে অভিনয়ের জন্য পরিচিত।
কিষাণ চিত্রগ্রাহক ছোটা কে. নাইডু ও শ্যাম কে. নাইডু-এর ভাতিজা। তিনি "ইডেগা আসাদ্দাব" চলচ্চিত্রের "সেলফোন লো ব্যালেন্স" গানটি গেয়েছেন, এবং একই বছর তিনি হায়দ্রাবাদ চলে যান।
তার "স্নেহা গীতাম" চলচ্চিত্রের মাধ্যমে অভিষেক হওয়ার আগে, তিনি গৌতম মেননের সঙ্গে সহকারী পরিচালক হিসাবে এক বছরের জন্য কাজ করেন। "স্নেহা গীতাম" "লারস্কো এন্টারটেইনমেন্টের" ব্যানারে প্রযোজনা করেছেন "লাগদাপতি শ্রীদার, যিনি "এভাদি গোলা ভাদিদি" ও "স্টাইল"-এর মতো চলচ্চিত্র প্রযোজনা করেছেন।
দেবা কাট্টা তার বন্ধু রাজ নিদিমরু ও কৃষ্ণা ডি.কে.কে হিন্দি পূর্ণদৈর্ঘ্য চলচ্চিত্র "শোর ইন দ্য সিটি"তে কিষাণকে অভিনয় করানোর জন্য সুপারিশ করেন। তিনি নিশা আগারওয়ালের বিপরীতে তেলুগু চলচ্চিত্র "ডিকে বোস" (২০১৮)'তেও অভিনয় করেন।
২০১৫ সালে কিষাণের "টাইগার চলচ্চিত্র মুক্তির পর টলিউডের "রবি তেজা", "অল্লু অর্জুন" ও "আর. নারায়ণ মুর্তি"র মতো তারকারা প্রশংসা করেন। তিনি "ভেঙ্কটাদ্রি এক্সপ্রেস" ও "রা রা... কৃষ্ণানাইয়া" চলচ্চিত্রেও অভিনয় করেছেন। "মনগরম" চলচ্চিত্রের পর, সন্দ্বীপ তার পরবর্তী তামিল প্রজেক্ট "আরাম সিদু পাজাগু" চলচ্চিত্রের জন্য চুক্তিবদ্ধ হন, যা পরিচালনা করেছেন সুসীনথীরান।
বেভ লিওন

বেভার্লি হ্যামিল্টন বেভ লিওন (; জন্ম: ১৯ জানুয়ারি, ১৯০২ - মৃত্যু: ২২ জুন, ১৯৭০) সারের ক্যাটারহাম এলাকায় জন্মগ্রহণকারী বিখ্যাত প্রথম-শ্রেণীর ইংরেজ আন্তর্জাতিক ক্রিকেটার ছিলেন। গ্লুচেস্টারশায়ার দলের অন্যতম সদস্য ছিলেন তিনি। ১৯২১ থেকে ১৯৪৭ সময়কালে গ্লুচেস্টারশায়ারের পক্ষে ঘরোয়া প্রথম-শ্রেণীর ইংরেজ কাউন্টি ক্রিকেটে অংশগ্রহণ করেছেন ‘বেভ’ ডাকনামে পরিচিত বেভ লিওন। এছাড়াও, অক্সফোর্ড বিশ্ববিদ্যালয় ও ইউরোপিয়ান্সের পক্ষে খেলেছেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন।
১৯২১ সাল থেকে ১৯৪৭ সাল পর্যন্ত বেভ লিওনের প্রথম-শ্রেণীর খেলোয়াড়ী জীবন চলমান ছিল। তবে, ইংল্যান্ডের পক্ষে কোন টেস্টে অংশগ্রহণ করার সুযোগ পাননি তিনি। ১৯২১ সালে বেভ লিওনের গ্লুচেস্টারশায়ার ক্লাবের পক্ষে খেলোয়াড়ী জীবনের সূত্রপাত ঘটে। ১৯২২ ও ১৯২৩ সালে অক্সফোর্ড থেকে ব্লু লাভ করেন।
১৯২২ সালে বিশ্ববিদ্যালয়ের খেলায় জ্যেষ্ঠ ভ্রাতা ডগলাস লিওনের প্রতিপক্ষের ভূমিকায় অবতীর্ণ হয়েছিলেন। টানটনে সমারসেট-গ্লুচেস্টারশায়ারের খেলায় দুইবার টম গডার্ডের হাত থেকে ক্যাচ ফস্কে গেলে ডার ২১০ রান তুলেন। এর জবাবে বেভ সেঞ্চুরি করেন ও দলের আট উইকেটের বিজয়ে প্রভূত ভূমিকা রাখেন।
মাঝারিসারিতে ব্যাটিংয়ে নামতেন তিনি। উইকেটের কাছাকাছি এলাকায় ফিল্ডিং করতেন। ক্রিকেটে অধিনায়কত্বের বিষয়ে অগাধ জ্ঞানের অধিকারী ছিলেন। ১৯২৯ সাল থেকে পরবর্তী ছয় বছর গ্লুচেস্টারশায়ারের অধিনায়কের দায়িত্ব পালন করেছেন।
১৯৩১ সালে ডব্লিউ. জি. গ্রেসের পর গ্লুচেস্টারশায়ার দলকে সেরা কাউন্টি দলের মর্যাদা এনে দেন বেভ লিওন। ১৯২৯ ও ১৯৩১ সালে অন্য যে-কোন কাউন্টি দলের তুলনায় সর্বাধিক খেলায় জয় পায় গ্লুচেস্টারশায়ার দল। ১৯৩০ ও ১৯৩১ সালে দলটি পয়েন্ট তালিকায় দ্বিতীয় স্থান অধিকার করে। ঐ সময়ে ইংল্যান্ডের সেরা ব্যাটসম্যান ওয়ালি হ্যামন্ডের সর্বাত্মক সহায়তা পেয়েছিলেন। তিন বছর সাফল্যের পেছনে ধীরগতিসম্পন্ন বামহাতি বোলার চার্লি পার্কার ও পার্কারের যোগ্য উত্তরসূরী অফ ব্রেক বোলার টম গডার্ডের কাছ থেকেও কার্যকর ক্রীড়াশৈলী উপহার পেয়েছেন। তবে, লিওনের অধিনায়কত্বের বিষয়টিই সর্বাগ্রে প্রাধান্য পায়। ১৯৩১ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। এ প্রসঙ্গে উইজডেনে মন্তব্য করা হয় যে, তিনি হয়তোবা ইংল্যান্ডের অধিনায়কত্ব লাভের যোগ্য। কিন্তু, তা আর হয়ে উঠেনি।
১৯৩২ থেকে ১৯৩৪ সালে আরও তিন বছর মাঝারিমানের সফলতা লাভের পর গ্লুচেস্টারশায়ারের অধিনায়কের দায়িত্ব থেকে চলে আসেন। তবে, ১৯৪৭ সাল পর্যন্ত দল খেলতে থাকেন। ১৯২০ সালে উইল্টশায়ারের পক্ষে মাইনর কাউন্টিজে খেলেছেন।
লিওনের জ্যেষ্ঠ ভ্রাতা ও ‘ডার’ ডাকনামে পরিচিত ম্যালকম ডগলাস লিওন কেমব্রিজ বিশ্ববিদ্যালয় ও সমারসেটের প্রতিনিধিত্ব করেছেন। ২২ জুন, ১৯৭০ তারিখে ৬৮ বছর বয়সে সাসেক্সের ব্যালকম্ব এলাকায় বেভ লিওনের দেহাবসান ঘটে।
অন্নংভট্ট

অন্নংভট্ট () খ্রিস্টীয় সপ্তদশ শতাব্দীর প্রথম পাদে দক্ষিণ ভারতে জন্মগ্রহণ করেন। তার পিতার নাম তিরুমল আচার্য। মাতার নাম জানা যায় না। কেউ বলেন, তিনি অন্ধপ্রদেশীয় ব্রাহ্মণ, কেউ বা বলেন ,তিনি তেলুগু ব্রাহ্মণ। তার অধ্যায়ন পীঠস্থান কাণী। কেউ বলেন, তিনি কৌন্ডিন্যপুরে বিদ্যাভ্যাস করেছিলেন। তিনি সুদীর্ঘকাল অধ্যাপনা করেছিলেন এবং গ্রন্থ রচনা ও করেছিলেন।
অন্নংভট্ট ছিলেন তর্কসংগ্রহের রচয়িতা। তিনি বেদান্ত দর্শনে সুপণ্ডিত ছিলেন।
সাদিক হাসান রুমি

সাদিক হাসান রুমি (অবসরপ্রাপ্ত) মেজর জেনারেল। বাংলাদেশ সেনাবাহিনীর কর্মকর্তা। প্রতিরক্ষা গোয়েন্দা মহাপরিদপ্তরের সাবেক মহাপরিচালক। ২০০৪ সালের ২১ আগস্ট রাজধানীর বঙ্গবন্ধু এভিনিউতে গ্রেনেড হামলার ও চট্টগ্রামে দশ ট্রাক অস্ত্র আটক মামলার রাষ্ট্রপক্ষের সাক্ষী
সাদিক ১৯৬৭ সালে কুষ্টিয়া জিলা স্কুল থেকে এসএসসি, এইচএসসি ১৯৬৯ দ্বিতীয় বিভাগে পাস করেছেন। জানুয়ারী ১৯৭৪ সালে সেনাবাহিনীতে যোগদান করেন। ১৯৯৫/৯৬ সালে ডিজিএফআইএর জিএস পদে ও ২০০২ সাল থেকে ২০০৭ সালের মে পর্যন্ত ডিজি হিসেবে দায়িত্ব পালন করেন। 
২০০৪ সালের ২১ আগস্ট শেখ হাসিনা ও আওয়ামী লীগের শীর্ষ নেতৃত্বকে হত্যার উদ্দেশে গ্রেনেড হামলার সময় তিনি প্রতিরক্ষা গোয়েন্দা মহাপরিদপ্তরের মহাপরিচালক ছিলেন। গ্রেনেড হামলার সন্দেহভাজন বাংলাদেশ জাতীয়তাবাদী দলের সদস্য এবং সাবেক উপ শিক্ষামন্ত্রী, সাবেক শিল্প মন্ত্রণালয়ের উপমন্ত্রী আব্দুস সালাম পিন্টু ও তার ভাই হরকাতুল জিহাদ আল ইসলামীর নেতা মাওলানা তাজউদ্দিনকে গ্রেফতার করার জন্য র‌্যাপিড অ্যাকশন ব্যাটেলিয়ান মহাপরিচালক আব্দুল আজিজ সরকার তার সাহায্য চেয়েছিলেন। তিনি মাওলানা তাজউদ্দিনকে খুঁজার জন্য লে. কর্নেল (অব.) সাইফুল ইসলাম জোয়ারদারকে নির্দেশ দেন। লে. কর্নেল (অব.) সাইফুল গ্রেফতার না করে গুলশানের ডিজিএফআই সেফ হাউসে তাজউদ্দীনকে এবং হারকাত উল জিহাদ আল ইসলামির প্রতিষ্ঠাতা মাওলানা আবদুস সালামকে আশ্রয় প্রদান করেন। হামলায় তাদের জড়িত থাকার বিষয়টি নিশ্চিত হওয়ার পরো সাদিক হাসান রুমি সহ ডিজিএফআই কর্মকর্তা সাইফুল ইসলাম জোয়ারদার তৎকালীন স্বরাষ্ট্রমন্ত্রী লুৎফুজ্জামান বাবরের নির্দেশে তাজউদ্দীন ও আবদুস সালামকে পাকিস্তান পালাতে সাহায্য করেন। 
আন্তঃবাহিনী জনসংযোগ পরিদপ্তর
আহমদ আলী এনায়েতপুরী

আহমদ আলী এনায়েতপুরী (২১ জানুয়ারি ১৮৯৮ – ৪ জানুয়ারি ১৯৫৯) একজন বাঙালি পাকিস্তানি লেখক, সাংবাদিক এবং রাজনীতিবিদ ছিলেন। ব্রিটিশ সরকার তাকে শামসুল উলামা (জ্ঞানীদের সূর্য) উপাধিতে ভূষিত করেন।
এনায়েতপুরী ২১ জানুয়ারি ১৮৯৮ সালে ইনায়েতপুর, যশোর জেলা, বাংলার প্রেসিডেন্সী, ব্রিটিশ রাজ্যে জন্মগ্রহণ করেন। তিনি ইরাকি বংশধর ছিলেন। ইসলামী ধর্মপ্রচারক আবু বকর কর্তৃক তাকে ইসলামি ধর্মতত্ত্ব, উর্দু ও ফারসি ভাষা শেখানো হয়। তিনি ইংরেজি ভাষা শিক্ষা গ্রহণ করেন এবং শামসুল উলামা (জ্ঞানীদের সূর্য) উপাধী পেয়েছিলেন।
এনায়েতপুরী১৯২৪ সালে "শরিয়ত" নামে একটি মাসিক পত্রিকা প্রতিষ্ঠা করেন এবং তিনি এ পত্রিকার সম্পাদকের দায়িত্ব পালন করেন। তিনি পত্রিকাটির নাম শরিয়াত-ই-ইসলাম নামকরণ করেন। এটি কলকাতায় হানাফি মাজহাব সমর্থিত একমাত্র পত্রিকা ছিলো। তিনি ৩২ বছর ধরে শরিয়াত-ই-ইসলামের সম্পাদক হিসেবে দায়িত্ব পালন করেন। ১৯৩৪ সালে ব্রিটিশ সরকার তাকে খান সাহেব বানিয়েছিল। তিনি যশোর জেলা বোর্ডের সদস্য হিসেবে দায়িত্ব পালন করেন। ১৯৩৭ সালে তিনি নিখিল ভারত মুসলিম লীগের প্রার্থী হিসেবে ঝিনাইদহ আসন থেকে বাংলা আইন সভার সদস্য নির্বাচিত হন। ১৯৩৮ সালে ব্রিটিশ সরকার তাকে খান বাহাদুর উপাধি দেয়। বাংলা আইন সভার একটি অধিবেশনে তিনি প্রাথমিক শিক্ষা বিনামূল্যে চালু করতে বিল উত্থাপন করেন।
এনায়েতপুরী ৪ জানুয়ারি ১৯৫৯ সালে যশোর জেলার, এনায়েতপুরে মৃত্যুবরণ করেন।
বাস

বাস (অম্নিবাস থেকে সংকুচিত, বৈকল্পিক মাল্টিবাস, মোটরবাস, আটবাস) একটি যানবাহন যা অনেক যাত্রী বহন করার জন্য তইরি করা হয়। বাসের ৩০০ যাত্রী সন্খা অব্দি উচ্চ ক্ষমতা থাকতে পারে। বাসের সবচেয়ে সাধারণ প্রকারটি হ'ল একক-ডেক রিজিড বাস। ডাবল-ডেকার এবং আর্টিকুলেটেড বাসগুলি দ্বারা বৃহত্তর লোড বহন করা হয়, এবং ছোট লোড, মধ্যবাস ও মিনিবাসগুলি দ্বারা পরিচালিত হয়। কোচ দীর্ঘ দূরত্ব পারিসেবার জন্য ব্যবহার করা হয়। অনেক ধরনের বাস হয়, যেমন নগর ট্রানজিট বাস এবং ইন্টার-সিটি কোচ, এগুলি একটি ভাড়া বহন করে। অন্যান্য ধরনের, যেমন প্রাথমিক বা মাধ্যমিক স্কুল বাস বা পোস্ট সেকেন্ডারি শিক্ষা ক্যাম্পাসের মধ্যে শাটেল বাস ভাড়া নেয় না। অনেক বিচারব্যবস্থায় বাস চালকদের নিয়মিত ড্রাইভারের লাইসেন্সের উপরে ও তার বাইরে আলাদা একটি বিশেষ লাইসেন্স প্রয়োজন হয়।
বাসের নির্ধারিত বাস পরিসেবা, নির্ধারিত কোচ পরিসেবা, স্কুল পরিসেবা, ব্যক্তিগত ভাড়া, বা পর্যটন জন্য ব্যবহার করা যেতে পারে; প্রচারমূলক বাসগুলি রাজনৈতিক প্রচারাভিযানগুলির জন্য ব্যবহার করা যেতে পারে এবং অন্যান্যগুলি রক ও পপ ব্যান্ড সফর যানবাহনগুলির সহিত বিস্তৃত উদ্দেশ্যে পরিচালিত হয়।
১৮২০ সাল থেকে ঘোড়া টানা বাস ব্যবহার করা হয়। ১৮৩০-এর দশকে বাষ্পের আথবা স্টিম বাসগুলি এবং ১৮৮২ সালে বৈদ্যুতিক ট্রলিবাসগুলি ব্যবহৃত হয়। প্রথম অন্তর্দহন ইঞ্জিন বাস বা মোটর বাসগুলি ১৮৯৫ সালে ব্যবহৃত হয়। সম্প্রতি, হাইব্রিড বৈদ্যুতিক বাস, ফুএল-সেল বাস এবং বৈদ্যুতিক বাসে পাশাপাশি সংকুচিত প্রাকৃতিক গ্যাস বা বায়োডিজেল দ্বারা চালিত বাসগুলিতেও আগ্রহ বৃদ্ধি পাচ্ছে। ২০১০ এর দশকে, বাস উৎপাদন বিশ্বব্যাপী প্রদর্শিত হচ্ছে।
বাস সব্দটি ল্যাটিন বিশেষণ, "অম্নিবাস" ("সকলের জন্য") এর একটি ক্লিপড ফর্ম। তাত্ত্বিক পূর্ণ ফরাসি নাম "ভয়টার অম্নিবাস" ("সবার জন্য গাড়ি")। নামটি ১৮২৩ সালে ন্যান্টেসের উপকূলে রচেবুর্গের স্ট্যানিস্লাস বড্রি নামের একটি ফ্রেঞ্চ ভুট্টা কল মালিক দ্বারা একটি গণপরিবহন পরিষেবা থেকে এই নামের উতপত্তি হয়। তার কলের উপজাত দ্রব্য ছিল গরম জল, এবং এইভাবে তার পাশে তিনি একটি স্পা ব্যবসা প্রতিষ্ঠা করেন। গ্রাহকদের উৎসাহিত করার জন্য তিনি ন্যান্টেস শহরের কেন্দ্র থেকে তার প্রতিষ্ঠান অব্দি একটি ঘোড়াচালিত পরিবহন পরিষেবা শুরু করেন। প্রথম যানবাহনগুলি "অম্নেস" নামের একটি টুপি বিক্রেতার দোকানের সামনে থামত, যা "অম্নেস অম্নিবাস" নামক একটি বড় লেখা প্রদর্শন করেছিল। তার ল্যাটিন-বাদন উপাধিটির উপর একটি শ্লেষ, "অম্নেস" পুরুষ এবং মহিলা কর্তৃকারক, ল্যাটিন বিশেষণে "অমনিস-ই" ("সব") সম্বোধনাত্মক এবং অভিযোগমূলক ফর্ম এবং এটাকে "অম্নিবাস" (বহুবচন অর্থ "সবার জন্য") এর সাথে জোগ করে তার দকানের নাম "অম্নেস ফর অল" অথবা "সমস্ত সবার জন্য"। তার পরিবহন পরিকল্পনাটি বিরাত সাফল্য পেয়েছিল, যদিও তার বেশিরভাগ যাত্রী তার স্পা পরিদর্শন করত না। তিনি পরিবহন সেবাকে তার প্রধান লাভজনক ব্যবসা উদ্যোগে পরিণত করেন এবং কল এবং স্পা বন্ধ করে দেন। শীঘ্রই ন্যান্টেসের নাগরিকরা গারিটির ডাকনাম "অম্নিবাস" রাখে। এই সফল ধারণা ও বিষয় টাকে আবিষ্কার করে বড্রি প্যারিস চলে জায়ে, এবং সেখানে প্রথম অম্নিবাস পরিশেবা চালু করে। ১৮২৯ সালে লন্ডনে এরকম একটি সেবা চালু করা হয়েছিল।
ডিজেল দহন নিষ্কাশন বায়ুমণ্ডলীয় কাঁচ এবং সূক্ষ্ম কণার উৎস, যা বায়ু দূষণের একটি উপাদান যা মানুষের ক্যান্সার, হার্ট এবং ফুসফুসের ক্ষতি, এবং মানসিক কার্যকারিতা অধিকন্তু, ডিজেল নিষ্কাশনে IARC ( জাতিসংঘের বিশ্ব স্বাস্থ্য সংস্থার অংশ) দ্বারা মানুষের জন্য কার্সিনোজেনিক হিসাবে তালিকাভুক্ত দূষক রয়েছে
নেটিভিটির গীর্জা

The নেটিভিটির গীর্জা, ইংরেজি নাম, Church of the Nativity অন্য নাম বেসিলিকা অব নেটিভিটি (; ; ; ) প্যালেস্টাইনের পশ্চিম তীরের বেথেলহেম শহরে অবস্থিত একটি গির্জা এবং যীশু খ্রীস্টের জন্মস্থান। খ্রীস্টান ধর্মালম্বিদের কাছে একটি অত্যন্ত গুরুত্বপূর্ণ স্থাপনা। দ্যা গ্রত্ত হল খ্রীস্টন সম্প্রদায়ের সবচেয়ে প্রাচীন প্রার্থনাস্থান। বেসিলিকা পবিত্র ভূমিতে অবস্থিত সবচেয়ে প্রাচীন এবং অন্যতম গুরুত্বপূর্ণ গীর্জা। গির্জাটি ৩২৫-৩২৬ সালে প্রতিষ্ঠিত হয়। কনস্টানটিন দ্য গ্রেট তার মাতা সম্রাজ্ঞি হেলেনার বেথেলহেম নগরী ভ্রমণের কিছু সময় পরে এই গির্জাটি নির্মাণ করেছিলেন। খ্রিস্টধর্মাবলম্বীদের বিশ্বাস অনুযায়ী যিশুখ্রিস্টের জন্মস্থানে নেটিভিটি গির্জা নির্মাণ করা হয়েছিল। গীর্জাটি ৩৩৩ সালে সালে নির্মিত হয়েছিল। ৩৩৯ সালের ৩১ মে তারিখে উৎসর্গিত হয়। ষষ্ঠ শতকে সম্ভবত ৫২৯ সালে সমারিতান বিদ্রোহের সময় এই গীর্জাটি সম্পূর্ণ ধ্বংস প্রাপ্ত হয়েছিল। এর বেশ কয়েক বছর পরে বাইজেন্টাইন সম্রাট জাস্টিনিয়ান (৫২৭-৫৬৫) একই স্থানে নতুন একটি গীর্জা তৈরি করেন। নতুন গীর্জাটিতে একটি বারান্দা এবং অস্টাকৃতি স্যাংচুয়ারি সংযোজন করা হয়।
এনায়েতউল্লাহ খান

এনায়েতউল্লাহ খান (জন্ম ১৯৫৩) একজন বাংলাদেশী উদ্যোক্তা, লেখক, সাংবাদিক এবং শিল্পের পৃষ্ঠপোষক। তিনি কসমস গ্রুপের প্রতিষ্ঠাতা ও ব্যবস্থাপনা পরিচালক হিসাবে পরিচিত, বাংলাদেশী এ গ্রুপটি এক ডজন কোম্পানিকে অন্তর্ভুক্ত করে দেশে এবং বিদেশে শিল্প উদ্যোক্তা হিসেবে কাজ করে। তিনি ইংরেজি ম্যাগাজিন ঢাকা কুরিয়ার এবং ইউনাইটেড নিউজ অব বাংলাদেশ (ইউএনবি) -এর প্রতিষ্ঠাতা হিসেবেও পরিচিত 
এনায়েতউল্লাহ খান ১৯৫৩ সালে বাংলাদেশের রাজধানী ঢাকায় জন্মগ্রহণ করেন। তার দাদা আমানত খান চট্টগ্রাম সমাজের বিশিষ্ট ব্যক্তি ছিলেন।
এনায়েতউল্লাহ ১৯৭৫ সালে ঢাকা বিশ্ববিদ্যালয়ের গণযোগাযোগ এবং সাংবাদিকতা (এমসিজে) বিষয়ে স্নাতকোত্তর সমাপ্তির পর, সাংবাদিক হিসেবে কর্মজীবন শুরু করার আগে তিনি সংক্ষিপ্তভাবে এ বিভাগে শিক্ষক হিসেবে কিছুদিন সময় দেন।
ঢাকা বিশ্ববিদ্যালয়ে সাংবাদিকতা বিভাগে অধ্যয়নরত অবস্থায় তিনি বাংলাদেশ বেতারে সংবাদ পাঠক ও ভাষ্যকার হিসাবে এবং বিটিভির ইংরেজি সংবাদ পাঠক হিসেবে কাজ করে খ্যাতি অর্জন করেন। গণমাধ্যম উদ্যোক্তাদের একজন হিসেবে ১৯৮৮ সালে ইউনাইটেড নিউজ অব বাংলাদেশ নামে একটি সংবাদ সংস্থা চালু করেন , এটি দক্ষিণ এশিয়ার প্রথম ও সম্পূর্ণ ডিজিটালাইজড পদ্ধতির সংবাদ পরিসেবা দিয়ে আসছে। এছাড়া তিনি ডজনখানেক কোম্পানির সমন্বয়ে তৈরি বাংলাদেশের কসমস গ্রুপের প্রতিষ্ঠাতা। বর্তমানে ঢাকা থেকে ইংরেজি ভাষায় প্রকাশিত ম্যাগাজিন ঢাকা কুরিয়ার ও ইউএনবির প্রধান সম্পাদকের দায়িত্ব পালন করছেন তিনি।
এ শিল্প ও গণমাধ্যম উদ্যোক্তা তার কর্মজীবনের পাশাপাশি বাংলাদেশের ইতিহাস ও ঐতিহ্যকে উন্নীত ও সংরক্ষণের বিষয়ে উৎসাহী। তিনি রয়েল বেঙ্গল টাইগারকে কেন্দ্র করে পরিবেশবাদে জড়িত এবং শিল্প ও সঙ্গীতের উষ্ণ প্রবর্তক, "তার বাধা এবং সীমানা অতিক্রম করার ক্ষমতা"। এই অনুভূতিগুলি প্রায়শই বইয়ের আকারে অভিব্যক্তি তার লেখালেখিতে প্রকাশ পায়।
সুথিদা তিদজাই

সুথিদা ৩ জুন ১৯৭৮, হট্টাইয়ের চীনা বংশোদ্ভূত থাই পরিবারে জন্মগ্রহণ করে। ২০০০ সালে তিনি হ্যাটাইভিটায়ালাই সোমবক্কুলকানিয়া মিডিল স্কুল এবং অ্যাসিউশন ইউনিভার্সিটি থেকে স্নাতক ডিগ্রি অর্জন করেন। সুথিদা পূর্বে জালওয়েজ এয়ারলাইন্সের ফ্লাইট অ্যাডভান্টেন্ট ছিলেন - যা ২০০০ থেকে ২০০৩ সাল পর্যন্ত জাপান এয়ারলাইন্সের অংশ ছিলো। পরে ২০০৩ থেকে ২০০৮ পর্যন্ত থাই এয়ারওয়েজ হিসেবে ছিলো । 
সুথিদা ২০১৪ সালে রাজা ভাজিরালংকর্নের পরিবারের পাহারাদার হিসেবে নিযুক্ত হন। তিনি যখন এ পদে নিযুক্ত হন তখন অনেকটা কৌশলী হয়ে তার স্বামী সিরাজমি সুইডির সাথে বিবাহবিচ্ছেদ ঘটান। ২০১৬ সালের অক্টোবর তিনি রাণীর মর্যাদা পান। তবে রাজার প্রাসাদ আনুষ্ঠানিকভাবে তাদের সম্পর্কের কথা প্রকাশ না করলেও আন্তর্জাতিক গণমাধ্যম সুথিদা রাজার স্ত্রী ও রাণী হওয়ার খবর প্রকাশ করে। তার নাম থাই রাজকন্যার স্ত্রীদের জন্য নামকরণ কনভেনশন সঙ্গে সামঞ্জস্যপূর্ণ।
১৩ অক্টোবর ২০১৭ তারিখে তিনি দ্য গ্র্যান্ড ক্রস (ফার্স্ট ক্লাস) নামক দ্য সর্বাধিক ইলাস্ট্রিয়াস অর্ডার অফ চুল চোম ক্লো, যার শিরোনাম থান ফু । ২০০৪ সাল থেকে তিনি প্রথম মহিলা অফিসার এবং রাজা রাম এক্স এর রাজত্বকালে প্রথম পুরস্কার পেয়েছিলেন।
১ ডিসেম্বর ২০১৬ তারিখে, তিনি কিং গার্ডের বিশেষ অপারেশন ইউনিট অধিনায়ক নিযুক্ত হন এবং সাধারণ পদে উন্নীত হন। তিনি সফলভাবে বিভিন্ন সামরিক প্রশিক্ষণ কোর্স সম্পন্ন করেছেন। 
রয়্যাল সিকিউরিটি কমান্ডের পুনর্বিন্যাসের পর ১ জুন ২০১১ সালেরয়্যাল থাই অ্যাড-ডে-ক্যাম্প বিভাগের ভারপ্রাপ্ত কমান্ডার হিসাবে তাকে নিযুক্ত করা হয়।
১ মে ২০১১ সালে সুথিদাকে রাজা ভজিরালংকর্ন রাণীর মর্যাদা দেন। যার রাজকীয় আয়োজন ৪-৬ মে ২০১৯-এ ব্যাংকককে অনুষ্ঠিত হয়েছিল। বিয়ের রেজিস্ট্রেশন ঘটেছে ব্যাংকক এর রেসিডেন্সিয়াল হল, তার কন্যা রাজকুমার স্যারিনহর্ন এবং প্রিভি কাউন্সিলেরের প্রেসিডেন্ট তিনসুলানন্দের এ বিয়ের সাক্ষী ছিলেন।
মাধবপুর ইউনিয়ন, কমলগঞ্জ

মাধবপুর ইউনিয়ন বাংলাদেশের সিলেট বিভাগের মৌলভীবাজার জেলার সুনামগঞ্জ জেলার কমলগঞ্জ উপজেলার একটি ইউনিয়ন।
১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় ও প্রাদেশিক পরিষদের প্রাক্তন সদস্য, দানশীল ব্যক্তিত্ব মো. কেরামত আলীর পরামর্শক্রমে ও পাকিস্তান জাতীয় পরিষদের প্রাক্তন সদস্য মোহাম্মদ মুহিবুর রহমান এর পরিকল্পনামতে মাধবপুর ইউনিয়ন এর সীমানা নির্ধারিত হয়।
কমলগঞ্জ উপজেলা হতে মাধবপুর ইউনিয়ন পরিষদের দুরত্ব  ০৭ কি:মি:।
গ্রামের সংখ্যা - ৩২টি-
লংগুরপার, ভাষানীগাঁও, নূরজাহান,
বজুলুগাও, বামনের গাও,
, শুকুরউল্লাগাও, মাঝেরগাও, ঝপলারপার, টিলাগাও,
পারুয়াবিল,গকুলসিংগের গাও, ছয়ছিড়ি,
আয়তন -২৩.৫২বর্গ মা:। লোকসংখ্যা - ৩৬৪৯৪জন।
শিক্ষার হার - ৭০%
শিক্ষা প্রতিষ্ঠান-
মাধবপুবাজার,
শিব বাজার।
দলাই নদী, মাধবপুর হ্রদ। খাল-বিল - ৫টি।
বর্তমান চেয়ারম্যান: মোঃ আসিদ আলী
তাত্ত্বিক রসায়ন

তাত্ত্বিক রসায়ন, রসায়ন বিভাগের একটি শাখা, যা আধুনিক রসায়নের বিভিন্ন তাত্ত্বিক ক্রিয়াকলাপের সিদ্ধান্ত গঠন করে। উদাহরণস্বরূপ, রাসায়নিক বন্ধনের ধারণা, রাসায়নিক বিক্রিয়া, যোজনী, সম্ভাব্য শক্তিস্তর, আণবিক কক্ষপথ, কক্ষপথের মিথস্ক্রিয়া, অণুর সক্রিয়করণ ইত্যাদি।
তাত্ত্বিক রসায়ন রসায়নের সকল শাখার সাধারণ নীতি এবং ধারণাসমূহকে একত্রিত করে। তাত্ত্বিক রসায়নের কাঠামোতে, রাসায়নিক সূত্র, নিয়ম-নীতি এবং, তাদের পরিমার্জন এবং সম্প্রসারণ এবং অনুক্রম নির্মাণ সম্পর্কে যুক্তি প্রয়োগ করা হয়। তাত্ত্বিক রসায়নের কেন্দ্রীয় স্থান গঠন এবং আণবিক সিস্টেমের বৈশিষ্ট্যগুলির সাথে সংযোগ স্থাপনের মতবাদ দ্বারা দখল করা হয়। এটি রাসায়নিক পদ্ধতিগুলির কাঠামো এবং গতিশীলতা ব্যাখ্যা করার জন্য এবং তাদের তাপচালিত এবং গতিবিদ্যা সংক্রান্ত বৈশিষ্ট্যগুলির সাথে সম্পর্কযুক্ত, বোঝার এবং ভবিষ্যদ্বাণী করার জন্য গাণিতিক এবং শারীরিক পদ্ধতি ব্যবহার করে। সর্বাধিক সাধারণ অর্থে, এটি তাত্ত্বিক পদার্থবিদ্যা পদ্ধতির দ্বারা রাসায়নিক ঘটনা ব্যাখ্যা। তাত্ত্বিক পদার্থবিজ্ঞানের বিপরীতে, রাসায়নিক পদ্ধতিগুলির উচ্চ জটিলতার সাথে সম্পর্কিত, তাত্ত্বিক রসায়ন, আনুমানিক গাণিতিক পদ্ধতি ছাড়াও, প্রায়শই আধা-পরীক্ষামূলক এবং পরীক্ষামূলক পদ্ধতি ব্যবহার করে।
সাম্প্রতিক সময়ে, এটি প্রধানত কোয়ান্টাম রসায়ন দ্বারা গঠিত, বি.দ্র., রসায়নের সমস্যায় কোয়ান্টাম মেকানিক্সের প্রয়োগ। অন্যান্য প্রধান অংশগুলোর মধ্যে আণবিক গতিবিদ্যা, সংখ্যাতাত্ত্বিক তাপগতিবিদ্যা ও তড়িৎবিশ্লেষ্য দ্রবণ তত্ত্ব, বিক্রিয়া নেটওয়ার্ক, পলিমারকরণ, অনুঘটন, আণবিক চৌম্বকত্ব এবং বর্ণালিবীক্ষণ অন্তর্গত।
আধুনিক তাত্ত্বিক রসায়নকে মোটামুটিভাবে রাসায়নিক গঠনের আলোচনা ও রাসায়নিক গতিবিদ্যার আলোচনা এই দুইভাগে ভাগ করা যেতে পারে। প্রথমটিতে ইলেকট্রনের অবস্থান, বিভব শক্তির স্তর ও শক্তি ক্ষেত্র; কম্পন-ঘূর্ণায়মান গতি; ঘনীভূত-দশা ব্যবস্থার সাম্যাবস্থার ধর্ম এবং বৃহৎ-অনু সংক্রান্ত আলোচনা রয়েছে। রাসায়নিক গতিবিদ্যার মধ্যে রয়েছে দ্বিআণবিক গতিবিদ্যা এবং বিক্রিয়া ও শক্তি স্থানান্তরের সংঘর্ষ তত্ত্ব; একআণবিক হার তত্ত্ব ও অর্ধস্থায়ী দশা; গতিবিদ্যার ঘনীভূত-দশা ও বৃহদাণবিক বিষয়বস্তু।
এটি হল রাসায়নিক বা ভৌত-রাসায়নিক সমস্যায় কোয়ান্টাম বলবিদ্যা বা মৌলিক মিথস্ক্রিয়ার প্রয়োগ। বর্ণালী ও চৌম্বকীয় বৈশিষ্ট্যগুলো সবথেকে বেশি গঠন হওয়া নকশাগুলোর মধ্যে অন্যতম।
ঐতিহাসিকভাবে,গবেষণাক্ষেত্রে তাত্ত্বিক রসায়নের প্রধান প্রয়োগের ক্ষেত্রসমূহ নিম্নরূপ:
অতএব, তাত্ত্বিক রসায়ন একটি গবেষণামূলক শাখা হিসাবে প্রতিষ্ঠিত হয়েছে। ঘনত্বের কার্যকরী তত্ত্ব এবং আণবিক কৌশলের মত অন্যান্য পদ্ধতির আবির্ভাবের ফলে বিভিন্ন রাসায়নিক পদ্ধতির প্রয়োগ বৃদ্ধি পেয়েছে যা প্রাণরসায়ন, ঘনীভূত পদার্থবিজ্ঞান, ন্যানোপ্রযুক্তি বা আণবিক জীববিজ্ঞানসহ রসায়ন ও পদার্থবিজ্ঞানের অন্যান্য ক্ষেত্রের সাথে সম্পর্কিত।
এডওয়ার্ড ড্রিঙ্কার কোপ

এডওয়ার্ড ড্রিঙ্কার কোপ (ইংরেজি: "Edward Drinker Cope" ;জন্ম: ২৮শে জুলাই, ১৮৪০, মৃত্যু: ১২ই এপ্রিল ১৮৯৭) ছিলেন একজন আমেরিকান প্যালিওন্টোলোজিস্ট এবং তুলনামূলক শরীরস্থানবিদ। এরই সঙ্গে তিনি একজন হারপেটোলজিস্ট এবং মৎস্যবিদ হিসেবেও পরিচিত। তিনি নিও-ল্যামার্কিজম "স্কুল অব থঠ" স্থাপন করেন। তিনি এক ধনী "Quaker" পরিবারে জন্ম নেন। কোপ ছোট থেকেই নিজের বুদ্ধিমত্তার পরিচয় দিয়েছেন। ১৯ বছর বয়সেই তিনি তাঁর প্রথম বৈজ্ঞানিক গবেষণা পত্র প্রকাশ করেন। যদিও তাঁর বাবা তাঁকে "gentleman farmer" হিসেবে বড় করতে চেয়েছিলেন, তা সত্ত্বেও তিনি কোপের বৈজ্ঞানিক আকাঙ্ক্ষাকে সমর্থন করতেন। বিবাহের পর তাঁদের একটি সন্তান হয় এবং তাঁর পরিবার ফিলাডেলফিয়া থেকে হেডনফিল্ড, নিউ জার্সিতে চলে যায়। 
যদিও পরবর্তীকালে, ফিলাডেলফিয়ায় তিনি এক বাসস্থান এবং একটি জাদুঘর দেখাশোনা করতেন।
কোপের সামান্যতম বৈজ্ঞানিক প্রশিক্ষণ ছিল, এবং তিনি একটি ফিল্ড ওয়ার্ক প্রশিক্ষক হিসেবে কাজ করতে। তিনি ১৮৭০ ও ১৮৮০-এর দশকে মার্কিন যুক্তরাষ্ট্রের ভূতাত্ত্বিক সার্ভে দলের সদস্য হিসেবে আমেরিকার ওয়েস্টে নিয়মিত ভ্রমণ করতেন। কোপ এবং প্যালিওন্টোলোজিস্ট ওথনিয়েল চার্লস মার্শ -এর মধ্যে ব্যক্তিগত দ্বন্দ্বের ফলে, এখন পরিচিত "Bone Wars" নামক এক তীব্র জীবাশ্ম সংগ্রহের প্রতিযোগিতা শুরু হয়। ১৮৮০-এর দশকে ব্যর্থ খনির উদ্যোগের পর কপের আর্থিক সমস্যা দেখা যায়। ফলে তাঁকে তাঁর অধিকাংশ জীবাশ্ম সংগ্রহ বিক্রি করে দিতে হয়। জীবনের শেষের দিকে তাঁর কর্মজীবনে পুনরুত্থান হয়। ১৮৯৭ সালে এপ্রিলের ১২ তারিখে তিনি মারা যান।
যদিও কোপের বৈজ্ঞানিক কর্মকাণ্ডগুলি তাকে প্রায় অর্থশূন্য করে দিয়েছিল, তার অবদান মার্কিন জীবাশ্ম বিদ্যায় অবিস্মরণীয়। তিনি একজন বিস্ময়কর লেখক ছিলেন এবং তার সম্পূর্ণ জীবনকালে ১৪০০-র বেশি গবেষণা পত্র প্রকাশ করেছেন। তার প্রতিদ্বন্দ্বীরা যদিও সেইসব পত্রের নির্ভুলতা নিয়ে প্রশ্ন তুলতেন। হাজারেরও বেশি মেরুদন্ডী প্রজাতি, সত সত মাছ এবং প্রচুর ডাইনোসরের নামকরণ, ব্যাখ্যা এবং বিশ্লেষণ করেছিলেন। স্তন্যপায়ী মোলার দাঁতের উৎপত্তির তিনি যে প্রস্তাব দিয়েছিলেন সেটা তার তাত্ত্বিক অবদানের মধ্যে অন্যতম উল্লেখযোগ্য। "কোপের নিয়ম", যা অনুমান যে স্তন্যপায়ী বংশবৃদ্ধি ধীরে ধীরে ভূতাত্ত্বিক সময়ের উপর বড় হয়ে ওঠে, তাঁর নামে নামকরণ করা হলেও তাঁর কাজ সম্পূর্ণরূপে সুস্পষ্ট ও নিরপেক্ষ নয়।
বারঘড়িয়া ইউনিয়ন

বারঘড়িয়া ইউনিয়ন, ঢাকা বিভাগের কিশোরগঞ্জ জেলার করিমগঞ্জ উপজেলার একটি ইউনিয়ন পরিষদ।
করিমগঞ্জ উপজেলা হতে ৪ কিলোমিটার দক্ষিণ - পূর্ব দিকে অবস্থিত।
অত্র ইউনিয়নের আয়তন ৯.৫৪৭ বর্গ কিলোমিটার।
অত্র ইউনিয়ন ০৩ টি মৌজা ও ১৫ টি গ্রামে বিভক্ত।
উক্ত ইউনিয়নে ৭ টি সরকারী প্রাথমিক বিদ্যালয়, ১ টি বেসরকারি মাধ্যমিক বিদ্যালয় ও ১ টি ফাজিল মাদ্রাসা রয়েছে।
অত্র ইউনিয়নে হাট- বাজারের সংখ্যা ০৩ টি।
উক্ত ইউনিয়ন এর বর্তমান চেয়ারম্যান আয়ূব উদ্দিন।
এখানে মসজিদের সংখ্যা ৩২ টি এবং ঈদ গাহের সংখ্যা ৮ টি।
এটিএম আমিন

ব্রিগেডিয়ার জেনারেল পদমর্যাদায় কাউন্টার টেররিসম এন্ড ইন্টেলিজেন্স ব্যুরোর পরিচালক ছিলেন। পরে মেজর জেনারেলে পদোন্নতি নিয়ে ডিজিএফআই মহাপরিচালক হন।
এখানে উল্লেখ্য যে হারকাত-উল-জিহাদ-ইসলামির সদস্যরা তার আনুকূল্যে ইসলামিক ডেমোক্র্যাটিক পার্টি (আইডিপি) তৈরির চেষ্টা করেছিলেন বলে অভিযোগ উটে। এবং আইডিপিকে যাতে মার্কিন সরকার সমর্থন করে সে বিষয়ে শেখ হাসিনার সমর্থন আদায়ে চাপ দেয়ারও অভিযোগ তার উপর ছিল।
২০০৪ সালের ২১ আগস্ট গ্রেনেড হামলার সন্দেহভাজনকে আশ্রয় প্রদান ও পালাতে সহায়তা করার অভিযোগে অভিযুক্ত করা হয়েছিল তার উপর। অভিযুক্ত অন্যান্যরা হলেন লেফটেন্যান্ট কর্নেল সাইফুল ইসলাম জোয়ারদার, ও তৎকালীন প্রধানমন্ত্রী খালেদা জিয়ার ভাইপো লেফটেন্যান্ট কর্নেল সাইফুল ইসলাম ডিউক। 
আন্তঃবাহিনী জনসংযোগ পরিদপ্তর
ক্যারিনা (তারামণ্ডল)

ক্যারিনা দক্ষিণ দিকের আকাশে দৃশ্যমান একটি নক্ষত্রমণ্ডল। ল্যাটিন ভাষায় ক্যারিনা শব্দের অর্থ "জাহাজের তলদেশ", আর এটি পূর্বে "আর্গো নেভিস" নামের একটি বৃহৎ নক্ষত্রমণ্ডলের অংশ ছিল(আর্গো জাহাজ)। পরবর্তীতে মূল নক্ষত্রমণ্ডলটিকে তিনটি অংশে বিভক্ত করা হয় যার একটি ক্যারিনা, আর অন্য দুটি ভেলা (জাহাজের ডেক) ও পাপিস মণ্ডল (জাহাজের পাল)।
ক্যারিনা এক সময় আর্গো নেভিস এর অংশ ছিল। এটি ছিল জেসন এবং আর্গোনটস এর বিশাল জাহাজ যারা সোনালী ভেড়ার চামড়ার সন্ধানে ছিল। প্রাচীন গ্রিসে আর্গো তারামণ্ডলের সূচনা ঘটে। তবে, আর্গো নেভিস এর বিশাল আকার এবং এর অন্তর্ভুক্ত বৃহৎ সংখ্যক তারাগুলোর আলাদা নামকরণের প্রয়োজন হওয়ায়, নিকোলাস-লুই দ্য ল্যাসেল ১৭৬৩ সালে আর্গো নেভিসকে তিনটি অংশে বিভক্ত করেন, যার মধ্যে ক্যারিনা (জাহাজের তলদেশ) অন্তর্ভুক্ত। উনবিংশ শতকে এই তিনটি তারামণ্ডল পৃথক তারামণ্ডল হিসেবে প্রতিষ্ঠিত হয়, এবং ১৯৩০ সালে আনুষ্ঠানিকভাবে আইএইউ এর ৮৮টি আধুনিক তারামণ্ডলের তালিকায় অন্তর্ভুক্ত হয়। ল্যাসেল সম্পূর্ণ আর্গো নেভিসের তারাগুলোর নামকরণের জন্য কেবলমাত্র এক সেট গ্রিক অক্ষর ব্যবহার করেন, এবং তিনটি অংশের জন্য আলাদা আলাদা ল্যাটিন অক্ষর ব্যবহার করেন। এ কারণে, ক্যারিনায় α, β ও ε, ভেলা মন্ডলে γ ও δ, পাপিস মণ্ডলে ζ প্রভৃতি রয়েছে। 
ক্যারিনাতে রয়েছে ক্যানোপাস নামের একটি শ্বেত-বর্ণের অতিদানব তারা যেটি রাতের আকাশে দ্বিতীয় উজ্জ্বলতম তারা। এর আপাত মান -.৭২ ও এটি পৃথিবী থেকে ৩১৩ আলোকবর্ষ দূরে অবস্থিত। এর পূর্বের নাম ছিল আলফা ক্যারিনা। এটি একটি বিষমতারা যার আপাতমান প্রায় ০.১ মান পর্যন্ত উঠানামা করে। এর প্রচলিত নামটি রাখা হয়েছে পৌরাণিক চরিত্র ক্যানোপাসের নামে যিনি স্পার্টার রাজা মেনেলসের অধীনে একজন সাগর-অভিযাত্রী ছিলেন। 
ক্যারিনাতে ইটা ক্যারিনিডস্ উল্কা বৃষ্টির প্রভা রয়েছে, যেটি প্রতি বছর ২১শে জানুয়ারির দিকে সর্বোচ্চ মানে পৌছায়।
 ছিল মার্কিন নৌবাহিনীর একটি কার্টার শ্রেণীর কার্গো জাহাজ যার নামকরণ করা হয় এই তারামণ্ডলের নামে।
ডোম আফোনসো হেনরিকস

১ম আফোনসো (ইউরোপীয় পর্তুগিজঃ [ɐˈfõsu]; ১১০৬/২৫ শে জুলাই ১১০৯/আগস্ট ১১০৯/১১১১ - ৬ ডিসেম্বর ১১৮৫) পর্তুগালের প্রথম রাজা। তিনি ১১৩৯ সালে লিওনের রাজার অধীনে থাকা গ্যালিসিয়া রাজ্যের দক্ষিণভাগের স্বাধীনতা লাভ করেন যা তখন পর্তুগাল বিভাগ ছিল এবং রিকনকোয়েস্টা আমলে এর আয়তন বাড়ানোর জন্য ৪৬ বছর, ১১৮৫ সালে তার মৃত্যুর আগ পর্যন্ত মুরদের সাথে যুদ্ধ করেন। পর্তুগিজদের কাছে তিনি বিজেতা (পর্তুগিজঃ "O Conquistador)," স্থপতি "(O Fundador)" বা খ্যাতিমান ("O Grande") এবং মুরদের কাছে "আল-বর্তুকালি" [আরবিঃ البرتقالي] ("পর্তুগিজ"), এবং "ইবনে আররিংক" বা "ইবনে আররিক" [আরবিঃ ابن الرَّنك বা ابن الرَنْق] ("হেনরির পুত্র" বা "হেনরিকসের পুত্র") নামে পরিচিত ছিলেন।
আফোনসোর বাবা হেনরি অব বারগ্যান্ডি এবং মা টেরেসা, লিওন এবং ক্যাস্টিল এর ৬ষ্ঠ আফোনসোর অবৈধ মেয়ে। আফোনসোর জন্মসাল এবং জন্মস্থান নিয়ে মতবিরোধ রয়েছে। ফারনাও লোপেসের "ক্রনিকা দে পর্তুগাল দে ১৪১৯" মতে এই ভবিষ্যত পর্তুগিজ রাজা গ্যিমারায়েসে জন্মগ্রহণ করেন যা তার বাবা মায়ের আমলের সবচেয়ে গুরুত্বপূর্ণ রাজনৈতিক কেন্দ্র ছিল। অধিকাংশ পর্তুগিজ পণ্ডিত এই মতে বিশ্বাসী ছিলেন। ১৯৯০ সালে টরকোয়াটো দে সোসা সুয়ারেস প্রস্তাব করেন সে সময়ে কইম্ব্রা সবচেয়ে গুরুত্বপূর্ণ শহর ছিল বিধায় আফোনসো এই শহরেই জন্মগ্রহণ করেন। পরবর্তীতে আলমেইডা ফার্নান্দেস প্রস্তাব করেন জন্মস্থান ভিস্যেও এবং জন্মসাল ১১০৯ যা হোসে মাত্তোসর মতকে সমর্থন করে। অ্যাবেল অ্যাস্তেফানিওর গবেষণা মতে জন্মসাল ১১০৬ এবং জন্মস্থান তিয়েরা দে ক্যাম্পোস অথবা স্যাগোন যেহেতু এই স্থানগুলোতে হেনরি এবং তেরেসার ভ্রমণ ছিল।
অ্যাস্টরগার অবরোধ চলাকালীন ১১২২ সালের ২২ ই মে হেনরি মারা যাওয়ার পূর্ব পর্যন্ত হেনরি এবং তেরেসা একসাথে কাউণ্ট এবং কাউণ্টেস হিসেবে পর্তুগাল অঞ্চল শাসন করেন। এরপর তেরেসা একাই শাসনকার্য চালিয়ে যান। কিন্তু তেরেসার সৎবোন উরাকা অব লিওন তাকে বন্দী এবং জোরপূর্বক নতি স্বীকার করানোর ফলে তিনি নিজেকে রাণী দাবি করতে পারেননি।
আফোনসোর শিক্ষক কে ছিল সে সম্পর্কে নিশ্চিত হওয়া যায় নি। "ক্রনিকা দে পর্তুগাল দে ১৪১৯" এ ধারণা করা হয় এগাস মনোস দে রিবাডোওরো, যেহেতু জনশ্রুতি আছে যে রিবাডোওরো পরিবার আফোনসোদের পারিবারিক শিক্ষক ছিল। আবার সমসাময়িক নথিপত্র অনুযায়ী এগাস মনোস এর বড় ভাই এরমিগিও মনিজ ছিলেন আফোনসর কাউণ্ট হওয়ার প্রথম দিকের পারিবারিক ব্যাবস্থাপক, এবং সেক্ষেত্রে তিনিও আফোনসোর শিক্ষক হতে পারেন।
লিওনের একটা বড় অংশ দখলের জন্য তার মা তেরেসা গ্যালিসিয়ার সবচেয়ে ক্ষমতাধর কাউণ্ট ফার্নান্দো পেরেজ দ্যা ট্রাভার সাথে মিত্রতা স্থাপন করেন। পর্তুগাল এবং গ্যালিসিয়ার এই মিত্রতা পর্তুগিজ অভিজাতরা মেনে নিতে পারেন নি এবং তারা আফোনসোর অধীনে জমায়েত হন। এছাড়া পর্তুগালের আর্চবিশপও ধনীদের উপর প্রভাব বিস্তার এবং ক্ষমতা অর্জনের প্রতিযোগি হিসেবে গ্যালিসিয়ার আর্চবিশপকে নিয়ে উদ্বিগ্ন ছিলেন। ১১১২ খ্রিষ্টাব্দে ১৪ বছর বয়সে দ্বাদশ শতাব্দীর নিয়ম অনুযায়ী তিনি প্রাপ্তবয়স্ক হন। তার চাচাত ভাইয়ের সাথে প্রতিসাম্য রক্ষার্থে ১১২৫ খ্রিষ্টাব্দে যামোরার প্রধান গির্জায় তার মায়ের অনুমতি সাপেক্ষে তিনি নিজেকে নাইট ঘোষণা করেন। ১১২৭ সালে তেরেসার বিরুদ্ধে সপ্তম আফোনসোর করা সামরিক অভিযানের পর আফোনসো তার মায়ের বিরুদ্ধে বিদ্রোহ ঘোষণা করেন এবং পর্তুগালের ক্ষমতা দখল করেন।
আলফানসো আম

আলফানসো আম (যা 'কাকডি হাপুস' নামেও পরিচিত অর্থ হচ্ছে কাগজের মতো পাতলা খোসা।) ভারতের সবচেয়ে দামি আম।
পর্তুগীজ এক সামরিক বিশেষজ্ঞের"আলফানসু ডি আলবাকারকি"র নামানুসারে এই আমের নাম রাখা হয়। ভারতে উৎপন্ন হওয়া সবচেয়ে উন্নত জাতের আম হল আলফানসো। আমের রাজা বলা হয় আলফানসোকে।
ভারতের পশ্চিমবঙ্গ ছাড়াও মুম্বাই, ব্যাঙ্গালুরসহ আরো কয়েকটি স্থানে আলফানসো ফলে। ভারতের মহারাষ্ট্রের রত্নাগিরির আলফানসো সবার সেরা। পাকা আলফানসো হাতে রাখার পর হাত সুগন্ধি হয়ে যায়। গাছ মাঝারি আকৃতির। আম গোলাকার। পাকলে হলুদ হয়। শাঁসও হলুদ। সুগন্ধ আর স্বাদের জন্য বিশ্বখ্যাত। কোনো আঁশ নেই। স্বাদে, পুষ্টিতে ও গণ্ধে অতুলনীয়। রাতকানা ও অন্ধত্ব প্রতিরোধে মহৌষধ। কচি পাতার রস দাঁতের ব্যাথা উপশমকারী। আমের শুকনো মুকুল পাতলা পায়খানা, পুরনো অমাশয় এবং প্রস্রাবের জ্বালা-যন্ত্রণা উপশম করে।
জেনে নিন বাংলাদেশের জাতীয় বিষয়সমূহ - পিপীলিকা.কম
অধিকার

অধিকারগুলি আইনগত , সামাজিক, বা নৈতিক নীতির স্বাধীনতা বা দাবী; অর্থাৎ, আইনি আইন, সামাজিক সম্মেলন, বা নৈতিক তত্ত্ব অনুসারে, মানুষের অধিকার বা মানুষের কাছে ঋণী হওয়া সম্পর্কে মৌলিক আদর্শ নিয়মগুলি। আইন এবং নীতিশাস্ত্র , বিশেষত ন্যায়বিচার এবং ডিঅন্টোলজি তত্ত্বের মতো এই শৃঙ্খলাগুলিতে অধিকার অপরিহার্য।
সভ্যতাগুলি প্রায়শই সভ্যতার মৌলিক বিবেচিত হয়, কারণ তাদের সমাজ ও সংস্কৃতির প্রতিষ্ঠিত স্তম্ভ হিসাবে গণ্য করা হয়, এবং সামাজিক বিরোধেরইতিহাস প্রতিটি অধিকার এবং এর বিকাশের ইতিহাসে পাওয়া যেতে পারে। "দর্শনশাস্ত্রের স্ট্যানফোর্ড এনসাইক্লোপিডিয়া" অনুসারে, " সরকারগুলি গঠন, আইনের সামগ্রীর গঠন এবং নৈতিকতার আকৃতি হিসাবে এটি বর্তমানে অনুভূত।
অধিকারগুলি আইনের ভিত্তিতে ব্যাপকভাবে গণ্য করা হয়, তবে আইন কি খারাপ হয়? কিছু তাত্ত্বিকরা সুপারিশ করেন যে সিভিল অবাধ্যতাটি নিজেই একটি "অধিকার" , এবং এটি হেনরি ডেভিড থোরো, মার্টিন লুথার কিং জুনিয়র এবং মহান্দাস করমচাঁদ গান্ধী মত চিন্তাবিদদের দ্বারা সমর্থিত হয়েছিল।
শব্দ "অধিকার" দ্বারা অবিকল বোঝানো হয় কি সম্পর্কে যথেষ্ট মতবিরোধ আছে। ভিন্ন ভিন্ন এবং বিভিন্ন বিরোধিতামূলক সংজ্ঞাগুলির সাথে বিভিন্ন উপায়ে এবং চিন্তাবিদদের দ্বারা এটি ব্যবহার করা হয়েছে, এবং এই নীতির সুনির্দিষ্ট সংজ্ঞা, কোন ধরনের বা অন্য কোন ধরনের নিয়মকানুনের সাথে কিছু করার পরেও বিতর্কিত।
একাধিক বোঝার এবং শব্দ ইন্দ্রিয় এর ধারণা পেতে একটি উপায় এটি ব্যবহার করা হয় বিভিন্ন উপায়ে বিবেচনা করা হয়। অধিকার হিসাবে দাবি করা হয় বিভিন্ন বিভিন্ন জিনিস:
কোটেশন করতে:
অধিকার শ্রেণীবদ্ধ করার জন্য বিভিন্নভাবে সম্ভাব্য বিভিন্ন উপায় রয়েছে, যেমন:
এই শব্দটিকে উচ্চশিক্ষায়তনিক সম্প্রদায়ের মধ্যে বিশেষ করে দর্শনশাস্ত্র , আইন , অস্তিত্ববিদ্যা, যুক্তিবিদ্যা , রাজনৈতিক বিজ্ঞান এবং ধর্মের মতো ক্ষেত্রগুলির মধ্যে কী বোঝায় তা নিয়ে যথেষ্ট বিতর্ক হয়েছে।
কিছু মতামত অনুযায়ী, কিছু অধিকার দেবতা বা প্রকৃতি থেকে উদ্ভূত
কিছু চিন্তাবিদ শুধুমাত্র এক অর্থে অধিকার দেখেন এবং অন্যরা স্বীকার করে যে উভয় ইন্দ্রিয়গুলির একটি পরিমাপযোগ্যতা রয়েছে। ইতিহাস জুড়ে এই ইন্দ্রিয় সম্পর্কে উল্লেখযোগ্য দার্শনিক বিতর্ক হয়েছে। উদাহরণস্বরূপ, জেরেমি বেন্টহাম বিশ্বাস করতেন যে আইনগত অধিকারের অধিকারগুলি ছিল এবং তিনি প্রাকৃতিক অধিকারের অস্তিত্ব অস্বীকার করেছিলেন; যখন থমাস অ্যাকুইনাসগুলি ইতিবাচক আইন দ্বারা স্বীকৃত অধিকারগুলি ধারণ করে তবে প্রাকৃতিক আইনের ভিত্তি করে এটি সঠিকভাবে সঠিক ছিল না, কেবলমাত্র একটি অধিকার বা অধিকারের দাবির অধিকার ছিল।
জাতীয় শিক্ষক দিবস

২০০৩ সালে ১৯ জানুয়ারি বাংলাদেশের শিক্ষক সমাজকে যথাযোগ্য মর্যাদায় প্রতিষ্ঠিত করার অঙ্গীকার নিয়ে তৎকালীন সরকার এ দিবসটি চালু করে। বর্তমানে জাতীয় শিক্ষক দিবসের পরিবর্তে প্রতি বছরের ৫ অক্টোবর ‘বিশ্ব শিক্ষক দিবস’ পালিত হচ্ছে। ২০২৩ সালের ২ অক্টোবর, সোমবার প্রধানমন্ত্রীর কার্যালয়ে অনুষ্ঠিত মন্ত্রিসভা বৈঠকে তৎকালীন প্রধানমন্ত্রী সভাপতিত্বে এ অনুমোদন হয়।
বৈরী আবহাওয়া

আবহাওয়াবিদদের মতে মারাত্মক / বৈরী আবহাওয়া হল এমন আবহাওয়ার পরিস্থিতি যা জীবনের, সম্পত্তির ক্ষতি করে বা কর্তৃপক্ষের হস্তক্ষেপের প্রয়োজন হয়।একটি সংকীর্ণ সংজ্ঞা হিসেবে বলা যায় এমন একটু আবহাওয়ার পরিস্থিতি যা মারাত্মক বজ্রবিদ্যুৎ সম্বন্ধীয় । 
== অনেক কারণ আছে তারমধ্যে কারণ হল -জলবায়ু পরিবর্তন।
জুয়া

জুয়া বা বাজী হচ্ছে এমন একটা খেলা যা লাভ বা লোকশানের মধ্যে ঝুলন্ত থাকে। জুয়া খেলায় মূলত নির্দিষ্ট পরিমাণের অর্থ বা বস্তু (যা পুরস্কার হিসেবে ধার্য করা হয়) নির্ধারণ করা হয়। তারপর কোনো একটি বিষয়ে দুই পক্ষ চুক্তি করে হার জিত নির্ধারণ করে। যে পক্ষ হেরে যায় সে অপর পক্ষকে সেই নির্ধারিত অর্থ বা বস্তু প্রদান করে। এইভাবে জুয়া খেলার জন্য তিনটি উপাদান উপস্থিত থাকা প্রয়োজন: বিবেচনা (বাজির পরিমাণ), ঝুঁকি (সুযোগ) এবং একটি পুরস্কার। এই খেলায় হেরে যাওয়া বা জিতে যাওয়াতে উভয় পক্ষেরই ঝুকি নিতে হয়। জুয়া খেলায় বিজয়ী পক্ষ পুরস্কারের অর্থ কখনো সাথেসাথে পেয়ে থাকে আবার কখনো তা পেতে দেরি হয়।
যদিও জুয়া খেলা প্রায় সব দেশেই আইন স্বীকৃত না। তবুও প্রতিনিয়তই এটি চলছে। জুয়া খেলা একটি প্রধান আন্তর্জাতিক বাণিজ্যিক কার্যকলাপও, যেখানে ২০০৯ সালে আনুমানিক $৩৩৫ বিলিয়ন বৈধ জুয়ার বাজার ছিল। ২০১৬ সালের হিসাব অনুযায়ী ৪৫০ বিলিয়ন ইউএস ডলার পরিমাণ অর্থ জুয়া খেলায় ব্যবহৃত হয়েছে। যা ২০১৯ এ এসে ৪৯৫ বিলিয়ন মার্কিন মুদ্রায় এসে দাঁড়াবে বলে ধারণা করা হচ্ছে। আন্তর্জাতিকভাবে জুয়া একটি বড় মার্কেট দখল করে আছে।
প্রাচীন প্রস্তর যুগের আগেও জুয়া খেলার প্রচলণ ছিল বলে ধারণা করা হয়। যিশু খিষ্ট্রের জম্মের ৩০০০ বছর পূর্বে ইরাক, সিরিয়া,তুরস্কের বিভিন্ন জায়গায় বাজী খেলা হত ছয় পার্শ বিশিষ্ট ছোট ছোট গুটি আকৃতির বস্তু দিয়ে যা এখন পাশা নামে পরিচিত।যিশু খিষ্ট্রের জম্মের ১০০০ বছর পূর্বে চীন দেশে পশু লড়াইয়ের উপর বাজী ধরার ব্যাপক প্রচলন ছিল।
১৬৩৮ সালে ইতালীর ভেনিসে প্রথম জুয়া খেলার আসর হয়।
ইংল্যান্ড ও আমেরিকাতেও জুয়া খেলা বেশ প্রাচীন। ঘোড়াদৌড় জুয়া খেলার জন্য জনপ্রিয় ছিল।
ইসলাম ধর্মে জুয়া সম্পূর্ণভাবে নিষিদ্ধ। পবিত্র কুরআনে আল্লাহ তা'আলা বলেন--
হিন্দুদের মহাভারত হতে জানা যায় যে, প্রাচীন ভারতে জুয়া খেলা বেশ জনপ্রিয় ছিল।
প্রাচীন ইহুদি সম্প্রদায়েও জুয়াকে নিকৃষ্ট নজরে দেখা হত। এমনকি আদালতে কোনো জুয়াড়ীর সাক্ষ্য গ্রহণ করা হত না।
খ্রিষ্টানদের কিছু ধর্মযাজক জুয়াকে বৈধ ও কিছু অবৈধ ঘোষণা করেছে।
বিভিন্ন রকম জুয়ার প্রচলন আছে। বর্তমানে জুয়াঘরে ও জুয়াঘর এর বাইরে জুয়া খেলা হয়। ভিডিও জুজু, লোটাখেলা ইত্যাদি জুয়াঘরে খেলা যায়। এছাড়া কার্ড,কয়েন টস,পাশা ইত্যাদি খেলা জুয়াঘরের বাইরেও খেলা যায়।
বর্তমানে সবচেয়ে বড় জুয়ার আসর হল ক্রীড়া অঙ্গন। ফুটবল, ক্রিকেট, বাসকেটবল ইত্যাদি খেলাতেও জুয়ারীরা বাজী খেলে থাকে।
এছাড়া এক জন আরেক জনের সাথে কোন বিষয়ে সত্য বা মিথ্যা হওয়া নিয়েও বাজী খেলে থাকে।
জরীপে জানা গেছে প্রাথমিকভাবে যারা কেবল বিনোদনের জন্য জুয়া খেলা শুরু করেছিল তাদের অনেকেই এটাতে আসক্ত হয়ে গেছে।এই আসক্তি তাদের বিভিন্ন কুকর্মের দিকে ঠেলে দেয়। জুয়ার অর্থ জোগারের জন্য তারা খারাপ কাজ করতে শুরু করে। জুয়ায় হারানো অর্থ ফেরত পাবার জন্য জুয়ারীরা বারবার জুয়া খেলে। জুয়া ব্রেইনে মারাত্বক প্রভাব পরে,জুয়ারীরা চিন্তাগ্রস্থ ও অসহায়ত্ব অনুভব করে অসুস্থ হয়ে যায়।
মেহরীন পীরজাদা

মেহরীন কর পীরজাদা (জন্ম: ৫ নভেম্বর ১৯৯৫) হচ্ছেন একজন ভারতীয় মডেল ও অভিনেত্রী, যিনি প্রধানত তেলুগু চলচ্চিত্রে অভিনয় থাকেন। মেহরীন তার কর্মজীবন শুরু করেন টলিউড চলচ্চিত্র "কৃষ্ণ গাডি ভীরা প্রেমা গাধা" চলচ্চিত্রের মাধ্যমে। এই চলচ্চিত্রে তার বিপরীতে অভিনয় করেন ন্যানি। মেহরীন তার বলিউড কর্মজীবন শুরু করেন ২০১৭ সালে "ফিলাওরি" চলচ্চিত্রের মাধ্যমে, এবং তার কলিউড অভিষেক ঘটে সন্দ্বীপ কিষাণের বিপরীতে "নেনজিল থুরিভিরুনধা" চলচ্চিত্রের মাধ্যমে, যা পরিচালনা করেন সুশীনথিরান।
প্রসন্নচন্দ্র ন্যায়রত্ন

প্রসন্নচন্দ্র ন্যায়রত্ন (১২২৩ — ১১ বৈশাখ, ১২৯৭) একজন বাঙালী সংস্কৃত পণ্ডিত ও ন্যায়শাস্ত্রবিদ।
ন্যায়রত্ন নদীয়া জেলার নবদ্বীপ বিল্বপুষ্করিণীতে এক ব্রাহ্মণ পরিবারে জন্মগ্রহণ করেন। তার পিতাও ছিলেন বিশিষ্ট ঠাকুরবংশজাত পণ্ডিত, রামতনু বিদ্যাবাচস্পতি বন্দ্যোপাধ্যায়। নবদ্বীপের বিখ্যাত নৈয়ায়িক শ্রীরাম শিরোমণির কাছে ন্যায়শাস্ত্র পাঠ করেন প্রসন্নচন্দ্র। তার বাড়িতে চতুষ্পাঠী ছিল যেখানে অধ্যয়নের জন্য সারা দেশ থেকে বিভিন্ন প্রদেশের ছাত্রেরা আসতেন। কলকাতার সংস্কৃত কলেজের নৈয়ায়িক অধ্যাপকের পদ পেয়েও তিনি তা গ্রহণ করেন নি। ১৮৮৭ সালে প্রসন্নচন্দ্র মহামহোপাধ্যায় উপাধি পান।
জামাই বদল

জামাই বদল হল রবি কিনাগী পরিচালিত একটি বাংলা হাস্যরসাত্মক চলচ্চিত্র। এই ছবিটি ১৮ জানুয়ারি ২০১৯ সালে সুরিন্দর ফিল্মসের প্রযোজনায় মুক্তি পায়। জামাই বদল আসলে ক্যারি অন জট্টা নামক একটি পাঞ্জাবি চলচ্চিত্রের পুনঃনির্মাণ।
আইনজীবী গৌরিশঙ্কর চাকলাদারের দুই ছেলে, হরিশঙ্কর ও কৃশ। হরিশঙ্কর তার বাবার মতো একজন আইনজীবী কিন্তু ছোট ছেলে কৃশ জীবন সম্পর্কে উদাসীন ও কর্মবিমুখ। পিতার নিয়োজিত কাজে তার মন নেই বরং সে তার বন্ধু গুঞ্জনের সাথে জীবন উপভোগ করতেই ব্যস্ত থাক গুঞ্জনের একটি প্রেমিকা আছে, তার নাম প্রীতি। একদিন তারা সকলে বেড়াতে যায় ও কৃশ বর্ষা নামক একটি মেয়ের প্রেমে পড়ে। বর্ষার শর্ত হল সে কেবল কোনো অনাথকেই বিয়ে করবে, যার কেউ নেই। অগত্যা কৃশকে মিথ্যা কথা বলতে হয় নিজের সম্পর্কে। তাকে সাহায্য করতে মিথ্যা বলে গুঞ্জনও। মিথ্যা বলায় তাদের পড়তে হয় নানা বিপত্তিতে। শেষ পর্ষন্ত সব ফাঁস হয়ে যায়। প্রথমে বর্ষা মেনে না নিলেও পরে মেনে নেয়।এভাবেই শেষ হয় সিনেমা।
কেন ভিলজোয়েন

কেনেথ জর্জ বিলজোয়েন (; জন্ম: ১৪ মে, ১৯১০ - মৃত্যু: ২১ জানুয়ারি, ১৯৭৪) কেপ প্রদেশের উইন্ডসরটন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৪৯ সময়কালে পক্ষে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট, অরেঞ্জ ফ্রি স্টেট ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংকর্মে পারদর্শী ছিলেন কেন ভিলজোয়েন।
১৯২৬-২৭ মৌসুম থেকে ১৯৪৮-৪৯ মৌসুম পর্যন্ত কেন ভিলজোয়েনের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে ২৭টি টেস্টে অংশগ্রহণ করেছেন কেন ভিলজোয়েন। ২৪ ডিসেম্বর, ১৯৩০ তারিখে জোহেন্সবার্গে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৪৯ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
১৯৩১-৩২ মৌসুমে দক্ষিণ আফ্রিকা দলের সদস্যরূপে অস্ট্রেলিয়া ও নিউজিল্যান্ড গমন করেন। অস্ট্রেলিয়ার বিপক্ষে সিরিজের তৃতীয় টেস্টের প্রথম ইনিংসে অষ্টম উইকেটে কুইন্টিন ম্যাকমিলানের সাথে ১০৪ রানের জুটি গড়েন।
১৯৪৭ সালে চার ঘণ্টার কম সময় নিয়ে সাসেক্সের বিপক্ষে ২০১ রানের মনোজ্ঞ শতরান করেন।
দ্বিতীয় বিশ্বযুদ্ধের পর ক্রিকেট খেলা থেকে অবসর নেন। এরপর দক্ষিণ আফ্রিকা দলের ব্যবস্থাপকের ভূমিকায় অবতীর্ণ হয়েছিলেন তিনি। ১৯৫২-৫৩ মৌসুমে অস্ট্রেলিয়া এবং ১৯৫৫ সাল ও ১৯৬৩-৬৪ মৌসুমে ইংল্যান্ড গমন করেছিলেন। তন্মধ্যে, ১৯৫২ সালে অস্ট্রেলিয়া সফরে স্মরণীয় ভূমিকা পালন করেন। এক পর্যায়ে সফর বানচালের উপক্রম হলে দক্ষিণ আফ্রিকায় ভবিষ্যতের সফর আয়োজন করা সম্ভব হতো না। অধিনায়ক জ্যাক চিদাম এবং তিনি ব্যবস্থাপক হিসেবে বিস্ময়করভাবে তা মোকাবেলা করতে সক্ষম হন ও দলীয় শৃঙ্খলা ফিরিয়ে আনতে সমর্থ হয়েছিলেন।
১৯৬৩-৬৪ মৌসুমে অস্ট্রেলিয়া সফরে অধিনায়ক ট্রেভর গডার্ডের ক্ষেত্রেও একই ঘটনা ঘটে। পূর্ণাঙ্গ সাহসী ও দৃঢ়চেতা মনোভাবের অধিকারী ছিলেন তিনি। পিছনের পায়ের উপর ভর রেখে কাটের দিকেই তিনি সবিশেষ দক্ষ ছিলেন ও রক্ষণাত্মক ভঙ্গীমায় খেলায় অগ্রসর হতেন।
২১ জানুয়ারি, ১৯৭৪ তারিখে ৬৩ বছর বয়সে ট্রান্সভাল প্রদেশের ক্রুজার্সড্রপ এলাকায় কেন ভিলজোয়েনের দেহাবসান ঘটে।
লতিবপুর ইউনিয়ন

লতিফপুর ইউনিয়ন বাংলাদেশের রংপুরের মিঠাপুকুর উপজেলার অন্তর্গত একটি ইউনিয়ন।
আয়তন: ১১.৮ বর্গমাইল । জনসংখ্যা : ৩৪০,০২৬ জন। পুরুষ- ১৫৯১, মহিলা-১৪৯৫৯।
শিক্ষার হার- ৪৭.২৩%
শিক্ষা প্রতিষ্ঠান-
গ্রাম: ২৭ টি।
বেগম রোকেয়া
মুন্না খান
নদী- আখিরার নদী খাল- লতিবপুর খাল, হাতিমপুর খাল, ঘেচুলিয়া খাল। পুকুর: ০৯ টি।
০৩ টি।
বর্তমান চেয়ারম্যান: মো : ইদ্রিস আলী মন্ডল
"এই নিবন্ধটি । আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।"
লেন বাইচাঁন

লিওনার্ড বাইচাঁন (; জন্ম: ১২ মে, ১৯৪৬) ব্রিটিশ গায়ানার বারবাইসের রোজ হল এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৭৬ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন লেন বাইচাঁন।
১৯৬৮-৬৯ মৌসুম থেকে ১৯৮২-৮৩ মৌসুম পর্যন্ত লেন বাইচাঁনের প্রথম-শ্রেণীর ক্রিকেট খেলোয়াড়ী জীবন চলমান ছিল।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন লিওনার্ড বাইচাঁন। ১৫ ফেব্রুয়ারি, ১৯৭৫ তারিখে লাহোরে স্বাগতিক পাকিস্তানের বিপক্ষে টেস্ট ক্রিকেটে অভিষেক ঘটে তার। ৩১ জানুয়ারি, ১৯৭৬ তারিখে মেলবোর্নে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন।
বামহাতি উদ্বোধনী ব্যাটসম্যান হিসেবে স্মরণীয় অভিষেক পর্ব সম্পন্ন হয় লেন বাইচাঁনের। ১৯৭৪-৭৫ মৌসুমে ভারত ও পাকিস্তান গমন করেন। এ সফরের প্রথম দুই খেলায় সেঞ্চুরি করেন। দ্বিতীয় সেঞ্চুরিটি করার ফলে সফরকারীরা পরাজয় এড়াতে সক্ষম হয়। লাহোরের প্রথম টেস্টে দ্বিতীয় ইনিংসে সেঞ্চুরি করেছিলেন তিনি। নিজস্ব প্রথমে টেস্টেই সেঞ্চুরি করার বিরল কৃতিত্ব প্রদর্শন করেছেন তিনি।
কিন্তু, গাড়ি দূর্ঘটনার কবলে পড়ে ভারতের বিপক্ষে টেস্ট খেলায় অংশ নিতে পারেননি। দলে তখন রয় ফ্রেডেরিক্স ও গর্ডন গ্রীনিজের ন্যায় সেরা ব্যাটসম্যান থাকায় তার পক্ষে আর এ স্থান দখল করা সম্ভব হয়নি। তাসত্ত্বেও, নিজস্ব তৃতীয় ও সর্বশেষ টেস্ট খেলেন। পরবর্তী শীতকালে মেলবোর্নে স্বাগতিক অস্ট্রেলিয়ার বিপক্ষে সিরিজের ষষ্ঠ টেস্টে তিন নম্বর অবস্থানে থেকে ব্যাটিং করেন। তবে, ডেনিস লিলি ও জেফ থমসনের বোলিং তোপে ৩ ও ২০ রানের ইনিংস খেলতে সক্ষম হন। এরপর আর তাকে টেস্ট আঙ্গিনায় খেলতে দেখা যায়নি।
আজারবাইজানে ফুটবল

আজারবাইজানে ফুটবল সবচেয়ে জনপ্রিয় খেলা। আজারি ফুটবল পরিচালিত হয় আজারবাইজানী ফুটবল এসোসিয়েশন বা এএফএফএ'এর তত্ত্বাবধানে, যারা জাতীয়, পেশাদার ফুটবল লীগ, এএফএফএ সুপ্রীম লীগ এবং আজারবাইজান জাতীয় ফুটবল দলকে পরিচালনা করে।
ফিফা এবং উয়েফা -এই উভয় সংস্থা আয়োজিত সিনিয়র ও যুব পর্যায়ে সকল প্রতিযোগিতায় আজারি জাতীয় দল অংশ নেয়। সাবেক সোভিয়েত ইউনিয়নে শীর্ষ লীগে নেতৃস্থানীয় দলগুলির মধ্যে নেফতচি বাকু ফুটবল ক্লাব ছিলো, যেটি কখনও কখনও ইউরোপীয় ক্লাব প্রতিযোগিতায়ও খেলতো। তর্কাতীত হলেও তাদের সবচেয়ে বিখ্যাত খেলোয়াড় ছিলেন অনাতোলি বানিশেভস্কি, যিনি ১৯৬৬ ফিফা বিশ্বকাপে সেমি-ফাইনালে উত্তীর্ণ সোভিয়েত জাতীয় দলের সদস্য ছিলেন। তৌফিক বাহরামভ হলেন তাদের ফুটবল ইতিহাসের অংশ আরেক ফুটবল কিংবদন্তি, যিনি ১৯৬৬ ফিফা বিশ্বকাপ ফাইনালে ইংল্যান্ড ও পশ্চিম জার্মানির মধ্যকার খেলায় লাইনসম্যান হিসাবে গুরুত্বপূর্ণ ভূমিকা পালন করেছিলেন।
আজারবাইজান জাতীয় ফুটবল দল হলো আজারবাইজানের জাতীয় ফুটবল দল যেটি নিয়ন্ত্রণ করে আজারবাইজানী ফুটবল এসোসিয়েশন। সোভিয়েত ইউনিয় ভেঙে স্বাধীনতা লাভের পর আজারি জাতীয় দল তাদের প্রথম আন্তর্জাতিক ম্যাচটি খেলে ১৯৯২ সালের ১৭ সেপ্টেম্বর জর্জিয়া জাতীয় ফুটবল দলের বিরুদ্ধে।
রবার্তো কার্লোস

রবার্টো কার্লোস ড সিলভা রোচা (জন্ম 10 এপ্রিল 1973), সাধারণত রবার্টো কার্লোস নামে পরিচিত, ব্রাজিলের অবসরপ্রাপ্ত পেশাদার ফুটবলার। তিনি ব্রাজিলে একটি অগ্রগতি হিসাবে তার ক্যারিয়ার শুরু করেছিলেন, কিন্তু তার বেশিরভাগ ক্যারিয়ার বামপন্থী হিসাবে কাটিয়েছিলেন এবং তাকে "ইতিহাসের ইতিহাসে সবচেয়ে আক্রমণাত্মক বামপন্থী" হিসাবে বর্ণনা করা হয়েছে। [3] কার্লোসকে ইতিহাসে সর্বাধিক বাম ব্যাকগুলির মধ্যেও ব্যাপকভাবে বিবেচনা করা হয়। [4] [5]
ক্লাব পর্যায়ে, তিনি রিয়াল মাদ্রিদে যোগ দেন 1996 সালে, যেখানে তিনি 11 টি অত্যন্ত সফল ঋতু কাটিয়েছিলেন, সব প্রতিযোগিতায় 584 টি ম্যাচ খেলে এবং 71 গোল করেন। রিয়েল এ, তিনি চার লা লীগ শিরোপা এবং ইউইএফএ চ্যাম্পিয়ন্স লীগ তিনবার জিতেছিলেন। ২013 সালের এপ্রিল মাসে, তিনি ম্যারাca দ্বারা "রিয়াল মাদ্রিদের ইতিহাসে সেরা বিদেশী 11" এর সদস্য হিসাবে নামকরণ করেছিলেন। [6] আগস্ট ২01২ সালে, তিনি 39 বছর বয়সে ফুটবল থেকে অবসর গ্রহণের ঘোষণা দেন। [7]
1 99২ সালে ব্রাজিল জাতীয় দলের জন্য রবার্টো কার্লোস খেলতে শুরু করেন। তিনি তিনটি বিশ্বকাপে খেলেছিলেন, 1998 সালে ফ্রান্সে ফাইনালে পৌঁছেছেন এবং কোরিয়া / জাপানে 2002 সালের টুর্নামেন্টে জিতলেন। 1998 ও ২00২ সালে ফিফা বিশ্বকাপের অল-স্টার টিমতে তার নামকরণ করা হয়েছিল। 125 টি ক্যাপ দিয়ে তিনি জাতীয় দলের জন্য দ্বিতীয় সর্বোচ্চ উপস্থিতি দেখিয়েছেন। [8]
রবার্টো কার্লোস ব্যবস্থাপনা গ্রহণ করেন এবং ২013 সালের জুনে তুর্কি সুপার লিগ সিভ্যাস্পোরের প্রধান প্রশিক্ষক হিসাবে নামকরণ করেন। [9] ডিসেম্বর 2014 এ তিনি প্রধান কোচ পদত্যাগ করেছিলেন। [10] জুলাই 2015 সালে, তিনি দিল্লির ডাইনামোস ইন্ডিয়ান সুপার লিগ ক্লাবের খেলোয়াড় / ম্যানেজার নিযুক্ত হন। [11]
তার শক্তিশালী নমনীয় মুক্ত কিকের কারণে তাকে 10500 মাইল প্রতি ঘণ্টায় (169 কিলোমিটার / ঘণ্টা) পরিমাপ করা হয়েছিল বলে এল হম্বরে বাল ("বুলেট ম্যান") বলে ডাক্তারি করা হয়। [12] তিনি তার দৃঢ়তা, চলমান গতি, প্রযুক্তিগত দক্ষতা, ক্রসিং ক্ষমতা, [13] [14] দীর্ঘ নিক্ষেপ এবং 24-ইঞ্চি (61 সেমি) উরুগুলির জন্যও পরিচিত। [12] 1997 সালে তিনি ফিফা ওয়ার্ল্ড প্লেয়ার অফ দ্য ইয়ারে রানার আপ ছিলেন। ফিফা বিশ্বকাপ ড্রিম টিমতে তাকে নির্বাচিত করা হয় এবং ২004 সালে পেলের নাম বিশ্বের সেরা জীবিত খেলোয়াড়দের ফিফা 100 তালিকায়।